Pinckney Benton Stewart Pinchback

Pinckney Benton Stewart PINCHBACK (mallonge nomita P. B. S. Pinchback; naskiĝis la 10-a de majo 1837 en Macon, Georgio -  mortis la 21-an de decembro 1921 en Vaŝingtono) estis usona politikisto kaj la unua afrik-usonano kiu estis guberniestro de usona ŝtato. Respublikisto, Pinchback funkciis kiel guberniestro de Luiziano de la 9-a de decembro 1872 ĝis la 13-a de januaro 1873.

Li batalis en la Usona Enlanda Milito. Dum la milito, li aliĝis al la Luizianaj Indiĝenaj Gvardioj, kiuj fariĝis la unua afrik-usona unuo kiu servis en la Unia Armeo. Li atingis la rangon de armea kapitano.

Membro de la Usona Respublikana Partio . En 1868, li estis elektita al la Luiziana Ŝtata Senato kaj funkciis kiel ĝia provizora prezidanto. En 1871–1872, li estis vicguberniestro de Luiziano.

Post la morto de Oscar Dunn, la unua elektita afrik-usona vicguberniestro de la ŝtato, Pinchbeck sukcedis lin kiel portempa prezidanto de la Senato. Post kiam guberniestro Henry C. Warmoth estis forigita de sia ofico pro akuzoj pri korupto kaj "ŝtelo" de la guberniestreco, Pinchbeck sukcedis lin.

Post sia mallonga oficperiodo, li plenumis diversajn postenojn en la regiono. Li translokiĝis al Vaŝingtono, kaj poste al Novjorko por iom da tempo, kie li fariĝis federacia marŝalo. Post reveno al Vaŝingtono, li laboris kiel advokato. 

 Referencoj 

 Eksteraj ligiloj 

  ()

 Subŝtato de Luiziano – biografio
 Tombeja Monumento de La-Cemeteries

Kategorio:Afrik-usonanoj
Kategorio:Germanaj usonanoj
Kategorio:Usonaj politikistoj
Kategorio:Guberniestroj de Luiziano